CELEX: 32014D0806
Language: el
Date: 2014-11-18 00:00:00
Title: 2014/806/EΕ: Εκτελεστική απόφαση της Επιτροπής, της 18ης Νοεμβρίου 2014 , σχετικά με την έγκριση της ηλιακής οροφής Webasto για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO 2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

19.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 332/34
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 18ης Νοεμβρίου 2014
         σχετικά με την έγκριση της ηλιακής οροφής Webasto για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         
            (2014/806/EΕ)
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο προμηθευτής Webasto Roof & Components SE («αιτών») υπέβαλε αίτηση στις 5 Μαρτίου 2014 για την έγκριση της ηλιακής οροφής Webasto για τη φόρτιση συσσωρευτών ως καινοτόμου τεχνολογίας. Διαπιστώθηκε ότι η αίτηση ήταν πλήρης και η περίοδος για την αξιολόγηση της αίτησης από την Επιτροπή άρχισε την επομένη της ημερομηνίας της επίσημης παραλαβής, δηλαδή στις 6 Μαρτίου 2014.
                  
               
                     (2)
                  
                  
                     Η αίτηση αξιολογήθηκε σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 της Επιτροπής (2) και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 («τεχνικές κατευθυντήριες γραμμές») (3).
                  
               
                     (3)
                  
                  
                     Η αίτηση αναφέρεται στην ηλιακή οροφή Webasto για τη φόρτιση συσσωρευτών. Η ηλιακή οροφή αποτελείται από πίνακα φωτοβολταϊκών συστοιχιών, η εγκατάσταση του οποίου γίνεται στην οροφή του οχήματος. Ο πίνακας φωτοβολταϊκών συστοιχιών μετατρέπει την ενέργεια του περιβάλλοντος σε ηλεκτρική ενέργεια, η οποία, μέσω ενός μετατροπέα dc-dc, αποθηκεύεται σε συσσωρευτή που βρίσκεται στο όχημα. Η Επιτροπή διαπιστώνει ότι οι πληροφορίες που δίνονται στην αίτηση αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011.
                  
               
                     (4)
                  
                  
                     Ο αιτών απέδειξε ότι η χρήση του συστήματος της ηλιακής οροφής για τη φόρτιση συσσωρευτών, όπως περιγράφεται στην εν λόγω αίτηση, δεν υπερέβαινε το 3 % των νέων επιβατικών οχημάτων που ταξινομήθηκαν το έτος 2009.
                  
               
                     (5)
                  
                  
                     Προκειμένου να προσδιοριστεί η εξοικονόμηση σε εκπομπές CO2 που θα επιτυγχάνεται από την τοποθέτηση της εν λόγω καινοτόμου τεχνολογίας σε ένα όχημα, είναι αναγκαίο να καθοριστεί το όχημα βάσης με το οποίο θα πρέπει να συγκριθεί η απόδοση του οχήματος που είναι εξοπλισμένο με την καινοτόμο τεχνολογία, όπως προβλέπεται στα άρθρα 5 και 8 του εκτελεστικού κανονισμού (ΕΕ) αριθ. 725/2011. Η Επιτροπή θεωρεί ότι το όχημα βάσης θα πρέπει να είναι παραλλαγή οχήματος η οποία από κάθε άποψη να είναι ταυτόσημη με το όχημα με οικολογική καινοτομία με εξαίρεση την ηλιακή οροφή και, κατά περίπτωση, χωρίς τον συμπληρωματικό συσσωρευτή και τις άλλες ειδικές συσκευές που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της. Όσον αφορά μια νέα έκδοση οχήματος στην οποία εγκαθίσταται πίνακας ηλιακής οροφής, το όχημα βάσης θα πρέπει να είναι το όχημα στο οποίο αποσυνδέεται ο πίνακας ηλιακής οροφής και λαμβάνεται υπόψη η μεταβολή της μάζας λόγω της εγκατάστασης της ηλιακής οροφής.
                  
               
                     (6)
                  
                  
                     Ο αιτών παρείχε τη μεθοδολογία για τις δοκιμές μείωσης του CO2, στην οποία περιλαμβάνονται τύποι οι οποίοι βασίζονται στις τεχνικές κατευθυντήριες γραμμές όσον αφορά τις ηλιακές οροφές φόρτισης συσσωρευτών. Η Επιτροπή θεωρεί ότι θα πρέπει επιπλέον να αποδειχθεί ο βαθμός στον οποίο βελτιώνεται η συνολική κατανάλωση ενέργειας του οχήματος, όσον αφορά τη λειτουργία του ως μεταφορικού μέσου, συγκριτικά με την κατανάλωση ενέργειας για τη λειτουργία των συγκεκριμένων διατάξεων που αποσκοπούν στη βελτίωση της άνεσης του οδηγού ή των επιβατών.
                  
               
                     (7)
                  
                  
                     Για τον υπολογισμό της εξοικονόμησης είναι, επίσης, αναγκαίο να ληφθεί υπόψη η ικανότητα αποθήκευσης ενός συσσωρευτή τοποθετημένου στο όχημα ή η παρουσία ενός συμπληρωματικού συσσωρευτή μόνο για την αποθήκευση της ηλεκτρικής ενέργειας που παράγεται από την ηλιακή οροφή.
                  
               
                     (8)
                  
                  
                     Η Επιτροπή θεωρεί ότι η μεθοδολογία των δοκιμών θα παράσχει αποτελέσματα επαληθεύσιμα, επαναλήψιμα και συγκρίσιμα, και ότι είναι ικανή να τεκμηριώνει με ρεαλιστικό τρόπο και με ισχυρή στατιστική σημαντικότητα τα οφέλη όσον αφορά τις εκπομπές CO2 που προκύπτουν από την καινοτόμο τεχνολογία, σύμφωνα με το άρθρο 6 του εκτελεστικού κανονισμού (ΕΕ) αριθ. 725/2011.
                  
               
                     (9)
                  
                  
                     Βάσει των ανωτέρω, η Επιτροπή κρίνει πως ο αιτών έχει αποδείξει ικανοποιητικά ότι η μείωση των εκπομπών που επιτυγχάνεται με την καινοτόμο τεχνολογία είναι τουλάχιστον 1 g CO2/km.
                  
               
                     (10)
                  
                  
                     Επειδή στη δοκιμή έγκρισης τύπου για τις εκπομπές CO2 που αναφέρεται στον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου (4) και στον κανονισμό (ΕΚ) αριθ. 692/2008 της Επιτροπής (5) δεν λαμβάνονται υπόψη η ύπαρξη ηλιακής οροφής και η συμπληρωματική ενέργεια που παρέχεται μέσω της τεχνολογίας αυτής, η Επιτροπή δέχεται ότι η ηλιακή οροφή Webasto για τη φόρτιση συσσωρευτών δεν εμπίπτει στον πρότυπο κύκλο δοκιμών. Η Επιτροπή διαπιστώνει ότι η έκθεση επαλήθευσης συντάχθηκε από την TÜV SÜd Czech s.r.o., που είναι ανεξάρτητος και πιστοποιημένος φορέας, και ότι η έκθεση υποστηρίζει τα ευρήματα που αναφέρονται στην αίτηση.
                  
               
                     (11)
                  
                  
                     Βάσει των ανωτέρω, η Επιτροπή διαπιστώνει ότι δεν θα πρέπει να προβληθούν αντιρρήσεις όσον αφορά την έγκριση της υπό εξέταση καινοτόμου τεχνολογίας.
                  
               
                     (12)
                  
                  
                     Για τους σκοπούς καθορισμού του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ, θα πρέπει να προσδιοριστεί ο επιμέρους κωδικός που πρέπει να χρησιμοποιείται για την καινοτόμο τεχνολογία η οποία εγκρίνεται με την παρούσα εκτελεστική απόφαση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Η ηλιακή οροφή Webasto για τη φόρτιση συσσωρευτών, που προορίζεται για χρήση σε οχήματα της κατηγορίας Μ1, εγκρίνεται ως οικολογική καινοτομία κατά την έννοια του άρθρου 12 του κανονισμού (ΕΚ) αριθ. 443/2009.
            
            
               2.   Η μείωση των εκπομπών CO2 λόγω της χρήσης της ηλιακής οροφής Webasto για τη φόρτιση συσσωρευτών που αναφέρεται στην παράγραφο 1 καθορίζεται με βάση τη μεθοδολογία που καθορίζεται στο παράρτημα.
            
            
               3.   Ο επιμέρους κωδικός οικολογικής καινοτομίας που πρέπει να δηλώνεται στα έγγραφα έγκρισης τύπου για την καινοτόμο τεχνολογία που εγκρίνεται με την παρούσα εκτελεστική απόφαση είναι «7».
            
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Νοεμβρίου 2014.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 140 της 5.6.2009, σ. 1.
         
            (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf (έκδοση του Φεβρουαρίου 2013)
         
            (4)  Κανονισμός (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 171 της 29.6.2007, σ. 1).
         
            (5)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
      
      
         
            ΠΑΡΑΡΤΗΜΑ
            ΜΕΘΟΔΟΛΟΓΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΜΕΙΩΣΗΣ ΤΩΝ ΕΚΠΟΜΠΩΝ CO2 ΛΟΓΩ ΤΗΣ ΧΡΗΣΗΣ ΤΗΣ ΗΛΙΑΚΗΣ ΟΡΟΦΗΣ WEBASTO ΓΙΑ ΤΗ ΦΟΡΤΙΣΗ ΣΥΣΣΩΡΕΥΤΩΝ
            1.   Εισαγωγή
            
            Η διαδικασία και οι συνθήκες δοκιμής που εφαρμόζονται για τον προσδιορισμό της μείωσης των εκπομπών CO2 σε όχημα της κατηγορίας Μ1, η οποία μπορεί να αποδοθεί στη χρήση της ηλιακής οροφής Webasto για τη φόρτιση συσσωρευτών, καθορίζονται στα σημεία 2 και 3.
            2.   Διαδικασία δοκιμής
            
            Το μέγιστο ισχύος εξόδου (PP) του πίνακα φωτοβολταϊκών συστοιχιών καθορίζεται πειραματικά για κάθε παραλλαγή οχήματος. Οι μετρήσεις πραγματοποιούνται σύμφωνα με τη μεθοδολογία δοκιμών που ορίζεται στο διεθνές πρότυπο IEC 61215:2005 (1).
            Χρησιμοποιείται ένας αποσυναρμολογημένος πλήρης πίνακας φωτοβολταϊκών συστοιχιών. Οι τέσσερις κορυφές των γωνιών του πίνακα αγγίζουν τον οριζόντιο πίνακα μέτρησης.
            Οι μετρήσεις πραγματοποιούνται τουλάχιστον πέντε φορές.
            Η κατά μήκος γωνία κλίσης και η συνολική χωρητικότητα αποθήκευσης [ή ο ηλιακός διορθωτικός συντελεστής (SCC) που προκύπτει] παρέχονται από τον κατασκευαστή του οχήματος.
            Η πιθανή κατά μήκος κλίση της οροφής του οχήματος διορθώνεται με μαθηματικό τρόπο στη συνέχεια με συνάρτηση συνημίτονο.
            3.   Τύποι
            
            
                     
                        1)
                     
                     
                        Η τυπική απόκλιση του αριθμητικού μέσου του μέγιστου ισχύος εξόδου υπολογίζεται με βάση τον τύπο (1).
                        Τύπος (1):
                        
                           
                        όπου:
                        
                                    
                                       
                                 
                                 
                                    :
                                 
                                 
                                    Τυπική απόκλιση του αριθμητικού μέσου του μέγιστου ισχύος εξόδου [Wp]
                                 
                              
                                    PPi
                                       
                                    
                                 
                                 
                                    :
                                 
                                 
                                    Τιμή μέτρησης του μέγιστου ισχύος εξόδου [Wp]
                                 
                              
                                    
                                       
                                 
                                 
                                    :
                                 
                                 
                                    Αριθμητικός μέσος του μέγιστου ισχύος εξόδου [Wp]
                                 
                              
                                    n
                                 
                                 
                                    :
                                 
                                 
                                    Αριθμός μετρήσεων
                                 
                              Το όφελος σε συμπληρωματική ηλεκτρική ενέργεια εξαρτάται από τη διαθέσιμη χωρητικότητα αποθήκευσης ηλεκτρικής ενέργειας επί του οχήματος, η οποία πρέπει να επαληθευτεί. Αν η χωρητικότητα είναι μικρότερη του 0,666 Ah ανά Watt μέγιστου ισχύος του πίνακα φωτοβολταϊκών συστοιχιών, η ηλιακή ακτινοβολία των ηλιόλουστων και διαυγών θερινών ημερών δεν είναι δυνατόν να αξιοποιηθεί πλήρως λόγω των πλήρως φορτισμένων συσσωρευτών. Στην περίπτωση αυτή εφαρμόζεται ο ηλιακός διορθωτικός συντελεστής που αναφέρεται στο σημείο 2 για την παραγωγή του αξιοποιήσιμου ποσοστού εισερχόμενης ηλιακής ενέργειας.
                     
                  
                     
                        2)
                     
                     
                        Για τον υπολογισμό της δυνατότητας εξοικονόμησης CO2 εισάγονται τα ακόλουθα δεδομένα:
                        
                                    —
                                 
                                 
                                    η μέση ηλιακή ακτινοβολία PSR
                                        που καθορίζεται στο κεφάλαιο 5.7.1 των τεχνικών προδιαγραφών (2), δηλαδή 120 W/m2·
                                 
                              
                                    —
                                 
                                 
                                    ο συντελεστής χρήσης/αποτέλεσμα σκίασης UFIR
                                        που καθορίζεται στο κεφάλαιο 5.4.2 των τεχνικών κατευθυντήριων γραμμών, δηλαδή 0,51·
                                 
                              
                                    —
                                 
                                 
                                    η απόδοση του ηλιακού συστήματος ηSS που καθορίζεται στο κεφάλαιο 5.1.3 των τεχνικών κατευθυντήριων γραμμών, δηλαδή 0,76·
                                 
                              
                                    —
                                 
                                 
                                    ο ηλιακός διορθωτικός συντελεστής SCC που καθορίζεται στον πίνακα 1 και στο κεφάλαιο 5.7.2 των τεχνικών κατευθυντήριων γραμμών·
                                    
                                       Πίνακας 1
                                    
                                    
                                                Συνολική διαθέσιμη χωρητικότητα αποθήκευσης (12 V)/ μέγιστο ισχύος του πίνακα φωτοβολταϊκών συστοιχιών [Ah/Wp] (3)
                                                
                                             
                                             
                                                0,10
                                             
                                             
                                                0,20
                                             
                                             
                                                0,30
                                             
                                             
                                                0,40
                                             
                                             
                                                0,50
                                             
                                             
                                                0,60
                                             
                                             
                                                > 0,666
                                             
                                          
                                                Ηλιακός διορθωτικός συντελεστής (SCC)
                                             
                                             
                                                0,481
                                             
                                             
                                                0,656
                                             
                                             
                                                0,784
                                             
                                             
                                                0,873
                                             
                                             
                                                0,934
                                             
                                             
                                                0,977
                                             
                                             
                                                1
                                             
                                          
                              
                                    —
                                 
                                 
                                    η κατανάλωση πραγματικής ισχύος για βενζινοκίνητα VPe – P
                                        και πετρελαιοκίνητα VPe – D
                                        οχήματα που καθορίζεται στον πίνακα 2 και στο κεφάλαιο 5.1.1 των τεχνικών κατευθυντήριων γραμμών·
                                    
                                       Πίνακας 2
                                    
                                    
                                                Τύπος κινητήρα
                                             
                                             
                                                Κατανάλωση πραγματικής ισχύος VPe [l/kWh]
                                             
                                          
                                                Βενζίνη (VPe-P)
                                             
                                             
                                                0,264
                                             
                                          
                                                Πετρέλαιο κίνησης (VPe-D)
                                             
                                             
                                                0,22
                                             
                                          
                              
                                    —
                                 
                                 
                                    η απόδοση του εναλλάκτη ηΑ, που καθορίζεται στο κεφάλαιο 5.1.2 των τεχνικών κατευθυντήριων γραμμών, δηλαδή 0,67·
                                 
                              Για τους συντελεστές μετατροπής CF χρησιμοποιούνται τα δεδομένα του πίνακα 3:
                        
                           Πίνακας 3
                        
                        
                                    Είδος καυσίμου
                                 
                                 
                                    Συντελεστής μετατροπής (l/100 km) → (g CO2/km) [100 g/l]
                                 
                              
                                    Βενζίνη (CFP)
                                 
                                 
                                    23,3 (= 2 330  g CO2/l)
                                 
                              
                                    Πετρέλαιο κίνησης (CFD)
                                 
                                 
                                    26,4 (= 2 640  g CO2/l)
                                 
                              Για τη μέση ετήσια διανυθείσα απόσταση χρησιμοποιούνται τα δεδομένα του πίνακα 4 [km/έτος]:
                        
                           Πίνακας 4
                        
                        
                                    Είδος καυσίμου
                                 
                                 
                                    Μέση ετήσια διανυθείσα απόσταση [km/έτος]
                                 
                              
                                    Βενζίνη, (MP)
                                 
                                 
                                    12 700 
                                 
                              
                                    Πετρέλαιο κίνησης, (MD)
                                 
                                 
                                    17 000 
                                 
                              Με αυτά τα δεδομένα εισαγωγής υπολογίζεται με τον τύπο (2) η εξοικονόμηση σε εκπομπές CO2 για ένα βενζινοκίνητο όχημα.
                        Η διαφορά μάζας μεταξύ του οχήματος βάσης και του οχήματος οικολογικής τεχνολογίας, η οποία οφείλεται στην εγκατάσταση της ηλιακής οροφής και, κατά περίπτωση, του πρόσθετου συσσωρευτή, λαμβάνεται υπόψη με εφαρμογή του διορθωτικού συντελεστή μάζας (4). Το όχημα βάσης είναι παραλλαγή οχήματος η οποία από κάθε άποψη είναι ταυτόσημη με το όχημα οικολογικής καινοτομίας εκτός από την ηλιακή οροφή και, κατά περίπτωση, χωρίς τον συμπληρωματικό συσσωρευτή και τις άλλες ειδικές συσκευές που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της.
                        Για νέα έκδοση οχήματος στην οποία εγκαθίσταται πίνακας ηλιακής οροφής, το όχημα βάσης προσδιορίζεται ως εξής: είναι το όχημα στο οποίο ο πίνακας ηλιακής οροφής έχει αποσυνδεθεί και στο οποίο λαμβάνεται υπόψη η μεταβολή της μάζας που οφείλεται στην εγκατάσταση της ηλιακής οροφής. Αν ο πίνακας ηλιακής οροφής είναι κατασκευασμένος από γυαλί, εισάγεται διόρθωση για τη μεταβολή της μάζας, δηλαδή μία επιπλέον μάζα 3,4 kg. Αν ο πίνακας ηλιακής οροφής είναι κατασκευασμένος από ελαφρύ συνθετικό υλικό, δεν χρειάζεται να γίνει διόρθωση για τη μεταβολή της μάζας. Για την εν λόγω μεταβολή μάζας ο κατασκευαστής πρέπει να καταθέσει τεκμηριωμένα έγγραφα στην αρχή έγκρισης τύπου.
                        Τύπος (2):
                        
                           
                        όπου:
                        
                                    CCO 2
                                       
                                    
                                 
                                 
                                    :
                                 
                                 
                                    Εξοικονόμηση CO2 [g CO2/km]
                                 
                              
                                    PSR
                                    
                                 
                                 
                                    :
                                 
                                 
                                    Μέση ηλιακή ακτινοβολία [W/m2]
                                 
                              
                                    UFIR
                                    
                                 
                                 
                                    :
                                 
                                 
                                    Συντελεστής χρήσης/αποτέλεσμα σκίασης [-]
                                 
                              
                                    ηSS
                                    
                                 
                                 
                                    :
                                 
                                 
                                    Απόδοση του ηλιακού συστήματος [-]
                                 
                              
                                    PP
                                    
                                 
                                 
                                    :
                                 
                                 
                                    Μέγιστο ισχύος εξόδου [Wp]
                                 
                              
                                    SCC
                                 
                                 
                                    :
                                 
                                 
                                    Ηλιακός διορθωτικός συντελεστής [-]
                                 
                              
                                    VPe – P
                                    
                                 
                                 
                                    :
                                 
                                 
                                    Κατανάλωση πραγματικής ισχύος για βενζινοκίνητα οχήματα [l/kWh]
                                 
                              
                                    ηA
                                    
                                 
                                 
                                    :
                                 
                                 
                                    Απόδοση του εναλλάκτη [-]
                                 
                              
                                    CFP
                                    
                                 
                                 
                                    :
                                 
                                 
                                    Συντελεστής μετατροπής για βενζινοκίνητα οχήματα [100 g/l]
                                 
                              
                                    MP
                                    
                                 
                                 
                                    :
                                 
                                 
                                    Μέση ετήσια διανυθείσα απόσταση για βενζινοκίνητα οχήματα [km/έτος]
                                 
                              
                                    Φ
                                 
                                 
                                    :
                                 
                                 
                                    Κατά μήκος κλίση του πίνακα ηλιακής οροφής [o]
                                 
                              
                                    ΔCO2mP
                                    
                                 
                                 
                                    :
                                 
                                 
                                    Ο διορθωτικός συντελεστής CO2 λόγω της μεταβολής της μάζας μετά την εγκατάσταση της ηλιακής οροφής και, κατά περίπτωση, του συμπληρωματικού συσσωρευτή και των άλλων ειδικών συσκευών που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της για βενζινοκίνητα οχήματα [g CO2/km]
                                 
                              Η εξοικονόμηση σε εκπομπές CO3 για πετρελαιοκίνητα οχήματα υπολογίζεται με τον τύπο (3).
                        Η διαφορά μάζας μεταξύ του οχήματος βάσης και του οχήματος οικολογικής τεχνολογίας, η οποία οφείλεται στην εγκατάσταση της ηλιακής οροφής και, κατά περίπτωση, του πρόσθετου συσσωρευτή, λαμβάνεται υπόψη με εφαρμογή του διορθωτικού συντελεστή μάζας (4). Το όχημα βάσης είναι παραλλαγή οχήματος η οποία από κάθε άποψη είναι ταυτόσημη με το όχημα οικολογικής καινοτομίας εκτός από την ηλιακή οροφή και, κατά περίπτωση, χωρίς τον συμπληρωματικό συσσωρευτή και τις άλλες ειδικές συσκευές που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της.
                        Για νέα έκδοση οχήματος στην οποία εγκαθίσταται πίνακας ηλιακής οροφής, το όχημα βάσης προσδιορίζεται ως εξής: είναι το όχημα στο οποίο ο πίνακας ηλιακής οροφής έχει αποσυνδεθεί και στο οποίο λαμβάνεται υπόψη η μεταβολή της μάζας που οφείλεται στην εγκατάσταση της ηλιακής οροφής. Αν ο πίνακας ηλιακής οροφής είναι κατασκευασμένος από γυαλί, εισάγεται διόρθωση για τη μεταβολή της μάζας, δηλαδή μια επιπλέον μάζα 3,4 kg. Αν ο πίνακας ηλιακής οροφής είναι κατασκευασμένος από ελαφρύ συνθετικό υλικό, δεν χρειάζεται να γίνει διόρθωση για τη μεταβολή της μάζας. Για την εν λόγω μεταβολή μάζας ο κατασκευαστής πρέπει να καταθέσει τεκμηριωμένα έγγραφα στην αρχή έγκρισης τύπου.
                        Τύπος (3):
                        
                           
                        όπου:
                        
                                    VPe – D
                                    
                                 
                                 
                                    :
                                 
                                 
                                    Κατανάλωση πραγματικής ισχύος για πετρελαιοκίνητα οχήματα [l/kWh]
                                 
                              
                                    CFD
                                    
                                 
                                 
                                    :
                                 
                                 
                                    Συντελεστής μετατροπής για πετρελαιοκίνητα οχήματα [100 g/l]
                                 
                              
                                    MD
                                    
                                 
                                 
                                    :
                                 
                                 
                                    Μέση ετήσια διανυθείσα απόσταση για πετρελαιοκίνητα οχήματα [km/έτος]
                                 
                              
                                    ΔCO2mD
                                    
                                 
                                 
                                    :
                                 
                                 
                                    Ο διορθωτικός συντελεστής CO2 λόγω της μεταβολής της μάζας μετά την εγκατάσταση της ηλιακής οροφής και, κατά περίπτωση, του συμπληρωματικού συσσωρευτή και των άλλων ειδικών συσκευών που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της για πετρελαιοκίνητα οχήματα [g CO2/km]
                                 
                              Ο διορθωτικός συντελεστής CO2 λόγω της μεταβολής της μάζας υπολογίζεται με τους τύπους (4) και (5).
                        Τύπος (4)
                        
                                    
                                       
                                 
                                 
                                    για βενζινοκίνητο όχημα
                                 
                              και
                        Τύπος (5)
                        
                                    
                                       
                                 
                                 
                                    για πετρελαιοκίνητο όχημα
                                 
                              όπου:
                        
                                    Δm
                                 
                                 
                                    :
                                 
                                 
                                    Μεταβολή της μάζας λόγω της εγκατάστασης της ηλιακής οροφής και, κατά περίπτωση, του συμπληρωματικού συσσωρευτή και των άλλων ειδικών συσκευών που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της (π.χ. 5 kg).
                                 
                              
                  
                     
                        3)
                     
                     
                        Το σφάλμα στην εξοικονόμηση CO2 υπολογίζεται με τον τύπο (6).
                        Τύπος (6):
                        
                           
                        όπου:
                        
                                    
                                       
                                 
                                 
                                    :
                                 
                                 
                                    Σφάλμα για τη συνολική εξοικονόμηση CO2 [g CO2/km]·
                                 
                              
                                    
                                       
                                 
                                 
                                    :
                                 
                                 
                                    Ευαισθησία της υπολογισθείσας εξοικονόμησης CO2 που συνδέεται με το μετρούμενο κατά τη διάρκεια της δοκιμής I·
                                 
                              
                                    n
                                 
                                 
                                    :
                                 
                                 
                                    Αριθμός μετρήσεων
                                 
                              Για να υπολογιστεί το σφάλμα στην εξοικονόμηση CO2 για ένα βενζινοκίνητο όχημα, εφαρμόζονται τα αποτελέσματα του τύπου (6) στον τύπο (2) σύμφωνα με τον ακόλουθο τύπο (7):
                        Τύπος (7):
                        
                           
                        Για να υπολογιστεί το σφάλμα στην εξοικονόμηση CO2 για ένα πετρελαιοκίνητο όχημα, εφαρμόζονται τα αποτελέσματα του τύπου (6) στον τύπο (3) με αποτέλεσμα τον τύπο (8). Αυτό είναι το σφάλμα στην εξοικονόμηση CO2 για ένα πετρελαιοκίνητο όχημα.
                        Τύπος (8):
                        
                           
                     
                  
                     
                        4)
                     
                     
                        Για να αποδειχτεί ότι υπάρχει σημαντική από στατιστική άποψη υπέρβαση του ελάχιστου ορίου του 1 g CO2/km χρησιμοποιείται ο ακόλουθος τύπος (9):
                        Τύπος (9):
                        
                           
                        όπου:
                        
                                    MT
                                 
                                 
                                    :
                                 
                                 
                                    Ελάχιστο όριο [g CO2/km], δηλαδή1 g CO2/km
                                 
                              
                                    CCO 2
                                       
                                    
                                 
                                 
                                    :
                                 
                                 
                                    Συνολική εξοικονόμηση CO2 [g CO2/km]
                                 
                              
                                    
                                       
                                 
                                 
                                    :
                                 
                                 
                                    Σφάλμα για τη συνολική εξοικονόμηση CO2 [g CO2/km]
                                 
                              Αν η εξοικονόμηση εκπομπών CO2, που προκύπτει από τον υπολογισμό με τον τύπο (9), είναι χαμηλότερη από το όριο που καθορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011, εφαρμόζεται το δεύτερο εδάφιο του άρθρου 11 παράγραφος 2 του εν λόγω κανονισμού.
                     
                  
               (1)  IEC 61215. Crystalline silicon terrestrial photovoltaic (PV) modules — Design qualification and type approval. Αριθμός αναφοράς IEC 61215:2005(E).
            
               (2)  Τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 (έκδοση Φεβρουαρίου 2013).
            
               (3)  Στη συνολική χωρητικότητα αποθήκευσης περιλαμβάνεται μία μέση αξιοποιήσιμη χωρητικότητα αποθήκευσης του συσσωρευτή εκκίνησης των 10 Ah (12 V). Όλες οι τιμές αναφέρονται σε μία μέση ετήσια ηλιακή ακτινοβολία 120 W/m2, ποσοστό σκίασης 0,49 και μέσο χρόνο οδήγησης του οχήματος 1 ώρα ανά ημέρα με απαίτηση ηλεκτρικής ισχύος 750 W.
            
               (4)  Κεφάλαιο 5 παράγραφος 5.1 της μελέτης αναφοράς του JRC, http://europa.eu/!qN68wc